Diari Oficial de la Generalitat Valenciana


Sumari del DOGV 4810, del 02-08-2004 (2004/7978)

RESOLUCIÓ de 26 de juliol de 2004, de la Sotssecretaria de la Conselleria de Cultura, Educació i Esport, per la qual s'autoritza l'entrada en funcionament de la Unitat Registral Telemàtica de la Conselleria de Cultura, Educació i Esport.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7978


Data del document
:   26-07-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * procediment administratiu
    * telemàtica
    * registre de documents
    * relació administració-administrat

RESOLUCIÓ de 26 de juliol de 2004, de la Sotssecretaria de la Conselleria de Cultura, Educació i Esport, per la qual s'autoritza l'entrada en funcionament de la Unitat Registral Telemàtica de la Conselleria de Cultura, Educació i Esport. [2004/X7978]
  
El Decret 18/2004, de 13 de febrer, de Creació del Registre Telemàtic i regulació de les Notificacions Telemàtiques de la Generalitat Valenciana, en la disposició addicional primera establix que correspon a les sotssecretaries de cada Conselleria, a les entitats autònomes i a les entitats de dret públic de la Generalitat Valenciana, autoritzar l'entrada en funcionament de les unitats registrals telemàtiques dependents d'estes, per a la tramitació de procediments per via telemàtica, previ informe preceptiu de la Secretaria Autonòmica de Telecomunicacions i Societat de la Informació.
  
També establix en la disposició addicional tercera que, amb caràcter previ a la posada en marxa de la tramitació telemàtica de cada procediment administratiu previst en l'annex de la citada norma o que s'hi incorpore en el futur, la Secretaria Autonòmica de Telecomunicacions i Societat de la Informació emetrà informe preceptiu i vinculant sobre l'adequació des del punt de vista tecnològic a la tramitació telemàtica i sobre les mesures que resulte necessari implementar per a això.
  
La Resolució de 15 d'abril del 2004, de la secretària autonòmica de Telecomunicacions i Societat de la Informació, en desplegament de l'article 3.3 del mencionat decret, establix les mesures tècniques i organitzatives necessàries que, amb caràcter general, hauran de reunir les unitats registrals telemàtiques i tots els procediments administratius perquè siguen susceptibles de tramitació telemàtica a través del Registre Telemàtic de la Generalitat Valenciana.
  
En virtut d'això, i per a l'adequat compliment de les citades normes, esta Sotssecretaria resol:
  
Primer. Compliment de tràmits
  
La Unitat Registral Telemàtica de la Conselleria de Cultura, Educació i Esport reunix totes les característiques organitzatives i tècniques necessàries perquè es pose en servici.
  
S'han complit els tràmits preceptius relacionats amb la sol·licitud de certificats d'aplicacions i servidors i els informes preceptius, que són tots favorables.
  
Segon. Posada en marxa de la unitat registral
  
D'acord amb el que preveu la disposició addicional primera del Decret 18/2004, autoritze l'entrada en funcionament de la Unitat Registral Telemàtica de la Conselleria de Cultura, Educació i Esport.